**Poročilo o izvedenih elektronskih obratnih dražbah v informacijskem sistemu eJN v letu 2017**

V letu 2017 je na podlagi Zakona o javnem naročanju (Uradni list RS, št. 91/15) 42 organov državne uprave (ministrstva, organi v sestavi ministrstev in vladne službe) skupno oddalo 736 javnih naročil blaga in storitev[[1]](#footnote-1).

V informacijskem sistemu eJN je 13 naročnikov skupaj objavilo 104 elektronske obratne dražbe za nakupe blaga in storitev, od katerih jih je bilo izvedenih 58 za 12 naročnikov. Razlog za ne izvedbo obratnih dražb, ki so bile objavljene, je v prejemu samo ene ali nobene ponudbe. Naročniki, ki so v sistemu izvedli obratne dražbe, so v tem obdobju skupno oddali 426 tovrstnih javnih naročil1.

V Tabeli 1 je seznam naročnikov s številom izvedenih obratnih dražb z deležem posameznega naročnika v številu vseh izvedenih obratnih dražb, številom oddanih naročil blaga in storitev ter delež v številu vseh tovrstnih oddanih naročil ministrstev, organov v sestavi in vladnih služb.

Tabela 1: Seznam naročnikov, ki so v letu 2017 v informacijskem sistemu eJN izvedli obratne dražbe

|  |  |  |  |  |
| --- | --- | --- | --- | --- |
| Naročnik | Leti 2015 in 2016 | Leto 2017 | | |
| Št. izvedenih dražb | Št. izvedenih dražb | Delež v št. izvedenih dražb | Št. oddanih naročil (blago/storitve) |
| Ministrstvo za javno upravo | 35 | 28 | 48,28% | 84 |
| Ministrstvo za obrambo | 0 | 7 | 12,07% | 117 |
| Ministrstvo za zunanje zadeve | 9 | 7 | 12,07% | 18 |
| Generalni sekretariat Vlade Republike Slovenije | 3 | 5 | 8,62% | 5 |
| Ministrstvo za notranje zadeve | 4 | 4 | 6,90% | 126 |
| Agencija Republike Slovenije za okolje | 1 | 1 | 1,72% | 26 |
| Finančna uprava Republike Slovenije | 1 | 1 | 1,72% | 26 |
| Ministrstvo za delo, družino, socialne zadeve in enake možnosti | 3 | 1 | 1,72% | 5 |
| Ministrstvo za finance | 14 | 1 | 1,72% | 7 |
| Ministrstvo za kulturo | 1 | 1 | 1,72% | 1 |
| Ministrstvo za pravosodje | 0 | 1 | 1,72% | 8 |
| Urad Vlade Republike Slovenije za komuniciranje | 2 | 1 | 1,72% | 3 |
| **Skupaj** | **73** | **58** | 100,00% | **426** |

Na podlagi pregleda najnižjih ponudbenih cen zaključenih obratnih dražb, je bil ocenjen 13,33 odstotni povprečni prihranek glede na ocenjeno vrednost oziroma najnižje cene pred začetkom obratne dražbe. Povprečni ocenjeni prihranki so višji pri naročanju storitev, kjer so 16,39 odstotni, pri naročanju blaga pa so 10,93 odstotni.

Iz obvestil o oddaji javnega naročila, ki so jih naročniki objavili na portalu javnih naročil, so v Tabeli 2 navedeni večji naročniki (ministrstva, organi v sestavi ministrstev in vladne službe), ki so v letu 2017 oddali javna naročila za blago in storitve, a v nobenem naročilu niso uporabili dražbe.

Tabela 2: Večji naročniki, ki so v letu 2017 objavili obvestila o naročilu, a niso izvedli nobene obratne dražbe

|  |  |
| --- | --- |
| Naročnik | Št. oddanih naročil (blago/storitve) 1 |
| Ministrstvo za kmetijstvo, gozdarstvo in prehrano | 33 |
| Geodetska uprava Republike Slovenije | 33 |
| Uprava Republike Slovenije za izvrševanje kazenskih sankcij | 20 |
| Ministrstvo za zdravje | 17 |
| Ministrstvo za okolje in prostor | 13 |

Ugotovimo lahko, da naročniki informacijski sistem eJN za izvajanje elektronskih obratnih dražb, kljub Sklepu Vlade Republike Slovenije št. 43000-5/2017/3, z dne 23. 3. 2017, po večini še vedno uporabljajo zgolj v manjšem obsegu, nekateri organi državne uprave pa sistema sploh ne uporabljajo, zato bo ministrstvo ponovno pristopilo k izvedbi usposabljanj za uporabo sistema eJN.

1. Naročila blaga in storitev, ki so jih v letu 2017 oddala ministrstva, organi v sestavi ministrstev in vladne službe (vir: objavljena obvestila o oddaji javnega naročila na portalu javnih naročil, stanje na dan 1. 2. 2018) [↑](#footnote-ref-1)